
Αριθ. ΕΣ/10017 

Ψήφιση Οργανισμού Εσωτερικής Υπηρεσίας Δήμου Κερκυραίων Νομού 

Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 και του Ν. 1476/ 
84. 

2. Τις διατάξεις του Ν. 1586/86 και του Π.Δ. 37α/87. 

3. Τις διατάξεις του άρθρου 153 του Δ.Κ.Κ. 

4. Την αριθμ. 13-195/89 απόφαση του Δ.Σ. Κερκυραίων περί ψήφι¬ 
σης Οργανισμού Εσωτερικής Υπηρεσίας. 

5. Τη σύμφωνη γνωμοδότηση του Υπηρεσιακού Συμβουλίου που 
διατυπώθηκε στο αριθ. 4/26.5.89 πρακτικό του, αποφασίζουμε: 

Εγκρίνουμε την αριθμ. 13-195/89 απόφαση του Δημ. Συμβουλίου 
Κερκυραίων, με την οποία τούτο ψηφίζει τον Οργανισμό Εσωτερικής 
Υπηρεσίας ως εξής: 

Άρθρο 1 

Η όλη Υπηρεσία του Δήμου απαρτίζεται: 

I. Από τη Διοίκηση. 

II. Από το Γενικό Γραμματέα. 

III. Από τη Διεύθυνση Διοικητικών και Οικονομικών Υπηρεσιών. 

IV. Από τη Διεύθυνση Τεχνικών Υπηρεσιών. 

V. Από τη Διεύθυνση Πρασίνου. 

Άρθρο 2 

Η Υπηρεσία του Δήμου διορθώνεται ειδικότερα ως εξής: 

I. ΔΙΟΙΚΗΣΗ 

Η Διοίκηση συγκροτείται από τα κατωτέρω μη αυτοτελή Γραφεία. 

1. Ιδιαίτερο Γραφείο Δημάρχου. 

2. Γραφείο·Δικηγόρων. 

3. Γραφείο Ειδικού Συμβούλου ή Επιστημονικού Συνεργάτη. 

4. Γραφείο Τύπου και Δημοσίων Σχέσεων. 

II. ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ 

III. Η Διεύθυνση Διοικητικών και Οικονομικών Υπηρεσιών συγκροτεί¬ 
ται από τα κατωτέρω Τμήματα και Γραφεία. 

I. Γραφείο Διευθυντή 
Α’ Τμήμα Διοικητικό 

1. Γραφείο Προϊσταμένου. 

2. Γραφείο Δημοτικού Συμβουλίου. 

3. Γραφείο Δημαρχιακής Επιτροπής - Επιτροπών Δημοτ. Συμβου¬ 
λίου και Επιτροπή Παιδείας. 

4. Γραφείο Προσωπικού. 

5. Γραφείο Πρωτοκόλλου- Διεκπεραίωσης - Αρχείου - Γραφομηχα¬ 
νών. 

6. Γραφείο Πολιτιστικών Εκδηλώσεων Νεολαίας - Πινακοθήκη και 


Μουσείου Βεντούρα. 

7. Γραφείο Γενικού Μητρώου (Δημοτολογίου), Στατιστικής. 

8. Γραφείο Μητρώο Αρρένων - Στρατολογίας. 

9. Γραφείο Εκλογών. 

10. Γραφείο Ληξιαρχείου. 

11. Γραφείο Μηχανογράφησης. 

12. Γραφείο Επικοινωνίας και Πληροφόρησης Πολίτη. 

13. Ειδική Υπηρεσία (άρθρ. 24 & 2 του Ν. 1065/80 & Π.Δ. 434/ 
82). 

Β' Τμήμα Οικονομικό 

1. Γραφείο Προϊσταμένου. 

2. Γραφείο Δημοτικών Προσόδων και Εκμετάλλευσης Δημ. Περιου¬ 
σίας. 

3. Γραφείο Δημοτ. Σφαγείων και Νεκροταφείων. -- 

4. Γραφείο Λογιστηρίου. 

5. Γραφείο Μισθοδοσίας. 

6. Γραφείο Ταμείου. 

IV. Η Διεύθυνση Τεχνικών Υπηρεσιών 
συγκροτείται από τα κατωτέρω τμήματα και Γραφεία: 

I. Γραφείο Διευθυντήν 

Α’ Τμήμα Έργων 

1. Γραφείο Μελετών και Επίβλεψις Έργων. 

2. Γραφείο Εκτέλεσης Έργων. 

3. Γραφείο Πολεοδομίας. 

4. Γραφείο Σχολικών Κτιρίων. 

5. Γραφείο Πρωτοκόλλου, Διεκπεραίωσης και Αρχείου. 

6. Γραφείο Δαπανών. 

Β’ Τμήμα Καθαριότητος. 

1. Γραφείο Κινήσεως οχημάτων, συντηρήσεως και επισκευής αυτ/ 
των και μηχανημάτων. 

2. Γραφείο περισυλλογής απορριμμάτων. 

• 3. Γραφείο Χωματερής. 

4. Γραφείο Αποθήκης. 

Γ’ Τμήμα Ηλεκτρομηχανολογικό. 

1. Γραφείο Δημοτικού Φωτισμού. 

2. Γραφείο Συντήρησης Ηλεκτρομηχανολογικών εγκαταστάσεων. 

V. Διεύθυνση Πρασίνου 
I. Γραφείο Διευθυντού. 

Α' Τμήμα Συντήρησης κήπων και παιδικών χαρών. 

1. Γραφείο πάρκων, πλατειών, παιδικών χαρών. 

2. Γραφείο δενδροστοιχιών. 

Β' Τμήμα Συντήρησης και φύλαξης νησίδος ΒΙΔΟ-Φυτωρίων- 
Αποθήκης 

1. Γραφείο συντήρησης και φύλαξης νησίδος ΒΙΔΟ. 

2. Γραφείς φυτωρίων αποθήκης. 

Άρθρο 3 

Οι θέσεις τού πάσης φύσεως προσωπικού του Δήμου διαρθρώνονται 
κατά Κλάδους, Βαθμούς και Ειδικότητες ως ακολούθως: 

1. Προσωπικό που διέπεται από τις διατάξεις του άρθρου 245 του Ν. 
1188/1981, όπως αντικαταστάθηκε το πρώτο εδάφιο της παραγ. 2 
του άρθρ. αυτού με τη παράγ. 4 του άρθρ. 28 του Ν. 1832/1989. 

Δύο (2) θέσεις Δικηγόρων παρ’ Εφετείω ή παρ’ Αρείω Πάγω με μη¬ 
νιαία αντιμισθία. 

2. Προσωπικό που διέπεται από τις διατάξεις της παραγ. 4 του άρθρ. 
67 του Ν. 1416/1984, όπως αντικαταστάθηκε το πρώτο εδάφιο της 
παρ. 4 του άρθρ. 67 του Ν. 1416/1984 με τη παρ. 5 του άθρ. 28 του 
Ν. 1832/1989. 

Μία (1) θέση Ειδικού Συμβούλου ή Επιστημονικού Συνεργάτη με 
σύμβαση εργασίας Ιδιωτικού Δικαίου αορίστου χρόνου. 

3. Προσωπικό που διέπεται από τις διατάξεις του άρθρ. 241 του Ν. 
1188/1981, όπως αντικαταστάθηκε η παράγ. 1 του άρθρ. 67 του Ν. 
1416/84 και του άρθρ. 26 του Ν. 1832/89. 

Μία (1) θέση μετακλητού Γενικού Γραμματέα. 

I. ΜΟΝΙΜΟ ΠΡΟΣΩΠΙΚΟ 
Α' ΔΙΟΙΚΗΤΙΚΟ ΠΡΟΣΩΠΙΚΟ 
Κλάδος ΠΕΙ Διοικητικού 
Δέκα (10) θέσεις με βαθμούς Γ-Α. 

Κλάδος προσωρινών θέσεων ΠΕΙ Διοικητικού 
Μία (1) θέση με βαθμούς Γ-Α. 

Η θέση αυτή μόλις κενωθεί με οποιονδήποτε τρόπο καταργείται. 
Κλάδος προσωρινών θέσεων ΤΕ1 Διοικητικού 
Μία (1) θέση με βαθμούς Γ-Α. 

Η θέση αυτή μόλις κενωθεί με οποιονδήποτε τρόπο καταργείται. 
Κλάδος ΤΕΙ9 Πληροφορικής 
Δύο (2) θέσεις με βαθμούς Γ-Α. 

Κλάδος ΔΕΙ Διοικητικού 

Πενήντα (50) θέσεις με βαθμούς Γ-Α ασκούντων έργα Γραμματέων, 
Γραφέων και Δακτυλογράφων. 

Κλάδος ΜΕ2 Εποπτών Καθαριότητας 
Δύο (2) θέσεις με βαθμούς Γ-Α. 

Κλάδος ΜΕ 15 Εισπρακτόρων 
Δύο (2) θέσεις με βαθμούς Γ-Α. 

Κλάδος ΔΕ23 Ειδικής Υπηρεσίας (Δημοτ. Αστυνομίας) 

Είκοσι τρεις (23) θέσεις με βαθμούς Γ-Α. 

Κλάδος ΔΕ29 Οδηγών αυτοκινήτων 
Μία (1) θέση με βαθμούς Γ-Α. 

Κλάδος ΥΕΙ Κλητήρων - θυρωρών - Γενικών Καθηκόντων - Φυλά¬ 
κων 

Τρεις (3) θέσεις με βαθμούς Δ-Γ. 

Κλάδος ΥΕ2 Επιστατών Καθαριότητας 
Έξι (6) θέσεις με βαθμούς Δ-Γ. 

Κλάδος ΥΕ2 Επιστατών Νεκροταφείων 
Μία (1) θέση με βαθμούς Δ-Γ. 

Κλάδος ΥΕ2 Επιστατών Σφαγείων 
Μία (1) θέση με βαθμούς Δ-Γ. 

Κλάδος ΥΕΙ6 εργατών Νεκροταφείων 
Οκτώ (8) θέσεις με βαθμούς Δ-Γ. 

Κλάδος ΥΕΙ6 εργατών Σφαγείων 
Πέντε (5) θέσεις με βαθμούς Δ-Γ. 

Β’ ΤΕΧΝΙΚΟ ΠΡΟΣΩΠΙΚΟ 
Κλάδος ΠΕ3 Πολιτικών Μηχανικών 
Έξι (6) θέσεις με βαθμούς Γ-Α. 

Κλάδος ΠΕ4 Αρχιτεκτόνων 
Τρεις (3) θέσεις με βαθμούς Γ-Α. 

Κλάδος ΠΕ5 Μηχανολόγων Ηλεκτρολόγων, Μηχανολόγων - Ηλε¬ 
κτρολόγων 

Τρεις (3) θέσεις με βαθμούς Γ-Α. 

Κλάδος ΤΕ3 Τεχνολόγοι Πολιτικοί Μηχανικοί 
Επτά (7) θέσεις με βαθμούς Γ-Α. 

Κλάδος ΤΕ4 Τεχνολόγων Μηχανολόγων ή Ηλεκτρολόγων Μηχανι¬ 
κών 

Πέντε (5) θέσεις με βαθμούς Γ-Α. 

Κλάδος ΤΕ5 Τεχνολόγων Τοπογράφων Μηχανικών 
Μία (1) θέση με βαθμούς Γ-Α. 

Κλάδος ΔΕ4 Μηχανοστασιαρχών 
Μία (1) θέση με βαθμούς Γ-Α. 

Κλάδος ΔΕ5 Εργοδηγών 


Δεκατρείς (13) θέσεις με βαθμούς Γ-Α. 

Κλάδος ΔΕ6 Σχεδιαστών 
Τρεις (3) θέσεις με βαθμούς Γ-Α. 

Κλάδος ΔΕ24 Ηλεκτροτεχνιτών 
Δώδεκα (12) θέσεις με βαθμούς Γ-Α. 

Κλάδος ΔΕ29 Οδηγών Αυτοκινήτων 
Τριάντα οκτώ (38) θέσεις με βαθμούς Γ-Α. 

Κλάδος ΔΕ30 Τεχνιτών 

Δεκαεπτά (17) θέσεις με βαθμούς Γ-Α. 

Κλάδος ΔΕ26 Μηχανοτεχνιτών 
Δύο (2) θέσεις με βαθμούς Γ-Α. 

Κλάδος ΔΕ27 Ηλεκτροτεχνίτες αυτοκινήτων 
Μία (1) θέση με βαθμούς Γ-Α. 

Κλάδος ΔΕ28 Χειριστών Μηχανημάτων 
Δύο (2) θέσεις με βαθμούς Γ-Α. 

Κλάδος ΥΕΙ Γενικών Καθηκόντων - Φύλακες 
Έξι (6) θέσεις με βαθμούς Δ-Γ. 

Κλάδος ΥΕΙ6 Εργατών Καθαριότητας 
Εκατόν τριάντα (130) θέσεις με βαθμούς Δ-Γ. 

Κλάδος ΥΕ16 Καθαρίστριες 
Τρεις (3) θέσεις με βαθμούς Δ-Γ. 

Γ' ΚΛΑΔΟΙ ΓΕΩΠΟΝΙΚΟΥ ΠΡΟΣΩΠΙΚΟΥ 

Κλάδος ΠΕ9 Γεωπόνων 

Δύο (2) θέσεις με βαθμούς Γ-Α. 

Κλάδος ΔΕΙΙ Γεωργοτεχνιτών 
Μία (1) θέση με βαθμούς Γ-Α. 

Κλάδος ΔΕ29 Οδηγών 

Δύο (2) θέσεις με βαθμούς Γ-Α. 

Κλάδος ΔΕ35 δενδροκηπουρών - δενδροκόμων και κηπουρών - αν- 
θοκόμων 

Μία (1) θέση δενδροκόμων με βαθμούς Γ-Α 
Μία (1) θέση κηπουργού με βαθμούς Γ-Α 
Κλάδος ΥΕΙ6 Εργατών 
Σαράντα έξι (46) θέσεις με βαθμούς Δ-Γ. 

Κλάδος ΥΕΙ Κλητήρων - Θυρωρών Γενικών Καθηκόντων - Φύλα¬ 
κες 

Οκτώ (8) θέσεις με βαθμούς Δ-Γ. 

2. ΚΛΑΔΟΙ ΠΡΟΣΩΡΙΝΩΝ ΘΕΣΕΩΝ κατεχόμενες από τακτικούς 
Μονίμους υπαλλήλους (άρθρ. 330 Ν. 1188/1981, άρθρ. 2 του Ν. 
1476/1984 της αριθμ. ΔΙΠΙΔ/Φ42/24/11440/31.12.1986 κοι¬ 
νής Υπουργ. απόφασης και του Ν. 1735/87. 

Κλάδος ΤΕ4 Τεχνολόγων Μηχανολόγων Ηλεκτρολόγων Μηχανι¬ 
κών 

Μία (1) θέση με βαθμούς Γ-Α 
Κλάδος ΔΕ20 Υδραυλικών 
Μία (1) θέση με βαθμούς Γ-Α 
Κλάδος ΔΕ24 Ηλεκτροτεχνιτών 
Έξι (6) θέσεις με βαθμούς Γ-Α 
Κλάδος ΔΕ26 Μηχανοτεχνιτών 
Δύο (2) θέσεις με βαθμούς Γ-Α. 

Κλάδος ΔΕ28 Μηχανοδηγών 
Μία (1) θέση με βαθμούς Γ-Α. 

Κλάδος ΔΕ29 Οδηγών αυτοκινήτων 
Δεκατρείς (13) θέσεις με βαθμούς Γ-Α. 

Κλάδος ΔΕ30 Τεχνιτών 
Μία (1) θέση με βαθμούς Γ-Α. 

Κλάδος ΥΕ16 Οδοκαθαριστών. 

Τριάντα πέντε (35) θέσεις με βαθμούς Δ-Γ. 

Κλάδος ΥΕ16 περίπτ. γ' καθαριστριών 
Μία (1) θέση με βαθμούς Δ-Γ. 

Κλάδος ΥΕ16 περίπτ. θ' φύλακα ή εργάτη 
Είκοσι (20) θέσεις με βαθμούς Δ-Γ. 

Οι ανωτέρω θέσεις μόλις κενωθούν με οποιονδήποτε τρόπο καταρ- 
γούνται. 

3. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

Τέσσερις (4) θέσεις οδηγού αυτοκινήτου. 

Μία (1) θέση τεχνίτη. 

Μία (1) θέση χειριστού μηχανημάτων έργων. 

Μία (1) θέση τεχνίτη ελαιοχρωματιστή. 

Σαράντα οχτώ (48) θέσεις εργατών για τις Υπηρεσίες Καθαριότητος, 
Συντήρησης Κήπων και Δενδροστοιχιών και Δημοτικών Νεκροτα¬ 
φείων. 

Μία (1) θέση Διοικητικού Υπαλλήλου. 

Οι ανωτέρω θέσεις μόλις κενωθούν με οποιονδήποτε τρόπο καταρ- 
γούνται. 

4. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ ΠΕΡΙΟΔΙΚΗΣ Η' ΜΕΡΙΚΗΣ ΑΠΑΣΧΟ¬ 
ΛΗΣΗΣ (άρθρ. 23 παρ. 35 Ν. 1735/87). 

Είκοσι (20) θέσεις εργατών. 

Άρθρον 3 

Τα αντικείμενα και οι αρμοδιότητες των προαναφερομένων Υπηρε¬ 
σιακών Μονάδων του Δήμου ορίζονται ως εξής: 

I. ΔΙΟΙΚΗΣΗ , 

1. Ιδιαίτερο Γραφείο Δημάρχου 

1. Συντάσσει ιδιαίτερη αλληλογραφία του Δημάρχου, τη μη σχετιζο- 
μένη με τις αρμοδιότητες των Διευθύνσεων, Τμημάτων, Γραφείων και 
Υπηρεσιών του Δήμου. 

2. Προέρχεται στις αναγκαίες ενέργειες (επικοινωνίες) προς αρχές 
και ιδιώτες, για την πραγματοποίηση των επαφών - παραστάσεων του 
Δημάρχου. 

3. Τηρεί μνημόνιο των προγραμματιζομένων επαφών και παραστά¬ 
σεων του Δημάρχου για τις οποίες προβαίνει σε έγκαιρες υπενθυμίσεις 
προς αυτόν. 

4. Δέχεται τους Δημότες για το υποβαλλόμενο προς το Δήμαρχο αί¬ 
τημά τους και παρέχει σ’ αυτούς σύμφωνα με τις οδηγίες του Δημάρχου 
πληροφορίες για την πορεία ή την τύχη των υποθέσεών τους. 

5. Παρακολουθεί, για λόγους συνεχούς ενημερώσεως του Δημάρχου, 
την εξέλιξη των ενεργειών και των διαβημάτων αυτού. 

6. Εκτελεί κάθε άλλη παρεμφερή εργασία που μπορεί να ανατεθεί σ’ 
αυτό από το Δήμαρχο. 

2. Γραφείο Δικηγόρων 

Οι Δικηγόροι παρέχουν τις νομικές τους Υπηρεσίες και τις γνωμοδο¬ 
τήσεις υπό την ιδιότητά τους αυτή σε όλες τις υποθέσεις των Υπηρεσιών 
του Δήμου, στα Νομικά πρόσωπα και στα άλλα Ιδρύματα του Δήμου. 
Επίσης παρίστανται για την προάσπιση των συμφερόντων του Δήμου, 
ενώπιον των Δικαστηρίων παντός βαθμού και δικαιοδοσίας ως και των 
Διοικητικών Αρχών, καθώς και στις συνεδριάσεις του Δημοτικού Συμ¬ 
βουλίου και της Δημαρχιακής Επιτροπής, όταν καλούνται. 

3. Γραφείο Ειδικού Συμβούλου ή Επιστημονικού Συνεργάτη 

Ο Ειδικός Σύμβουλος ή Επιστημονικός Συνεργάτης ασκεί καθήκοντα 
επιτελικά και δεν έχει αποφασιστική αρμοδιότητα οποιασδήποτε μορ¬ 
φής· 

Παρέχει συμβουλές και διατυπώνει εξειδικευμένες γνώμες, γραπτά ή 
προφορικά για το συγκεκριμένο τομέα, δραστηριοτήτων του Δήμου, του 
οποίου έχει οριστεί να εξυπηρετήσει. 

Το συμβουλευτικό του έργο απευθύνεται προς το Δήμαρχο, το Δημο¬ 
τικό Συμβούλιο και τη Δημαρχιακή Επιτροπή, ανάλογα με τις αρμοδιό- 
τητές τού. 

4. Γραφείο Τύπου και Δημοσίων Σχέσεων. 

Προβάλλει μέσω του τύπου και άλλων μέσων ενημέρωσης, τις δρα¬ 
στηριότητες του Δήμου και τις τοπικές αναπτυξιακές προσπάθειες, πα¬ 
ρακολουθεί και τηρεί δημοσιεύματα που αφορούν ή ενδιαφέρουν τον Δή¬ 
μον. 

Επιμελείται για όλα τα θέματα που αφορούν στη τέλεση Εθνικών ή 
Τοπικών Εορτών. 

Έχει την ευθύνη για την υποδοχή, φιλοξενία και οργάνωση, ξενάγη¬ 
σης επισήμων ξένων επισκεπτών του Δήμου. 

Οργανώνει τις λεπτομέρειες των κάθε είδους εορτών, δεξιώσεων, τι¬ 
μητικών γευμάτων, διαλέξεων κ.λπ. Συνεργάζεται επίσης με τους αρ¬ 
μοδίους φορείς της δημόσιας Διοίκησης για την διοργάνωση των επισή¬ 
μων τελετών. 

Μεριμνά για την εκτύπωση προσκλήσεων και για την έγκαιρη απο¬ 
στολή τους προς τα πρόσωπα που καλούνται στις διοργανούμενες από το 
Δήμο τελετές και δεξιώσεις. 

Μεριμνά για την κατάλληλη διακόσμηση του Δημαρχιακού καταστή¬ 
ματος και των αιθουσών αυτού κατά τις εορταστικές εκδηλώσεις. 

4. Γραφείο Γενικού Γραμματέα., 

Ο Γενικός Γραμματέας προίσταται μετά τον Δήμαρχο όλων των 


Υπηρεσιών του Δήμου, συντονίζει τις ενέργειες αυτού και προσυπογρά¬ 
φει τα υπό του Δημάρχου υπογραφόμενα έγγραφα. 

III. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ 

Ο Διευθυντής των Διοικητικών και Οικονομικών Υπηρεσιών επιβλέ¬ 
πει, μεριμνά συντονίζει και φροντίζει για τη σωστή λειτουργία των τμη¬ 
μάτων που υπάγονται στην διεύθυνσή του. Συνεργάζεται με τους προϊ¬ 
σταμένους από τους οποίους ενημερώνεται για την πορεία των εργασιών 
τους και δίδει κατευθύνσεις ή λύσεις για ταχύτερη υλοποίηση. 

Επιβλέπει γενικά τη συνολική πορεία των δημοτικών υποθέσεων. 

Παραλαμβάνει και χρεώνει αντίστοιχα για κάθε τμήμα και Γραφείο 
της διεύθυνσής του την αλληλογραφία που απευθύνεται προς το Δήμο, 
θέτει υπόψη του Δημάρχου τα ειδικότερης σημασίας έγγραφα αυτής, 
και μετά την διαβιβάζει μέσω του γραφείου Πρωτοκόλλου στα αρμόδια 
Τμήματα και Γραφεία, ενώ παράλληλα παρακολουθεί και ελέγχει την 
συνέπεια διεκπεραίωσης των εργασιών. 

Τηρεί το εμπιστευτικό Πρωτόκολλο και το Αρχείο εκτός αν ανατεθεί 
αυτό σε ειδικά εξουσιοδοτημένο υπάλληλο. 

Αναθέτει σε οποιοδήποτε τμήμα ή γραφείο, ανεξάρτητα από αρμοδιό¬ 
τητα τυχόν έκτακτες υπηρεσίες απαραίτητες γιά την εύρρυθμη λειτουρ¬ 
γία του Δήμου. 

Ελέγχει το προσωπικό για την εκτέλεση των καθηκόντων του, ανα¬ 
θέτει δε όταν υπάρχει ανάγκη, μετά από έγκριση και του Δημάρχου, σε 
οποιονδήποτε εξ αυτού, κάθε έκτακτη εργασία, έστω και άσχετη προς 
την ειδική αρμοδιότητά του. 

Εισηγείται στο Δήμαρχο γιά την κατανομή και την τοποθέτηση κατά 
γραφείο του προσωπικό (προσλήψεις κ.λπ.). 

Α' Τμήμα Διοιητικό 

1. Γραφείο Προϊσταμένου 

Ο Προϊστάμενος έχει υπό την άμεση παρακολούθησή του τα Γ ραφεία 
που ανήκουν στο τμήμα του, ελέγχει άμεσα την απόδοση των εργαζομέ¬ 
νων σ’ αυτό υπαλλήλων, Διοικητικά υπάγεται στο Διευθυντή Διοικητι¬ 
κών και Οικονομικών Υπηρεσιών με τον οποίον συνεργάζονται προκει- 
μένου να προσδιορίσουν-τους στόχους του τμήματός του. 

Μελετά και εισηγείται μέτρα για την. βελτίωση και αποδοτικότερη 
δράση των Υπηρεσιών του τμήματός του. 

Ασχολείται με τη σύνταξη εισηγήσεων προς τη Δημαρχιακή Επι¬ 
τροπή και το Δημοτικό Συμβούλιο θεμάτων του τήματός του. Παρακο¬ 
λουθεί την Εφημερίδα της Κυβερνήσεως, γνωματεύσεις, εγκυκλίους, 
ερμηνείες Νόμων κ.λπ. και ανακοινώνει στα αρμόδια Τμήματα και Γρα¬ 
φεία τις διατάξεις κ.λπ. που αφορούν και ενδιαφέρουν το θέμα. Έχει την 
ευθύνη της Πολιτικής σχεδιάσεως έκτακτης ανάγκης. 

2. Γραφείο Δημοτικού Συμβουλίου. 

Παραλαμβάνει τα εισηγητικά και λοιπά έγγραφα που αφορούν τις 
αρμοδιότητές του και προβαίνει στις ενέργειες που απαιτούνται σε κάθε 
περίπτωση. 

Συντάσσει και κοινοποιεί την ημερήσια διάταξη των προς συζήτηση 
θεμάτων του Δημοτικού Συμβουλίου, σύμφωνα με τις διατάξεις του Δη¬ 
μοτικού και Κοινοτικού Κώδικα. 

Το κάθε θέμα της ημερήσιας διάταξης έχει ιδιαίτερό'φάκελλο και τα 
πρακτικά καταγράφονται με τη βοήθεια μαγνητοφωνικής συσκευής και 
τις σημειώσεις που κρατά ο ειδικός Γραμματέας και στη συνέχεια φωτο- 
τυπούνται όλα τα έγγραφα και αποστέλλονται μαζί με τις κασέτες γιά 
απομαγνητοφώνηση. Τα απομαγνητοφωνημένα κείμενα βιβλιοδετού- 
νται και υπογράφονται. 

Υποβάλλει αντίγραφα των λαμβανομένων αποφάσεων του Δημοτι¬ 
κού Συμβουλίου στην αρμόδια για τον έλεγχο αυτών Διοικητική αρχή. 

Τηρεί ευρετήριο των αποφάσεων του Δημοτικού Συμβουλίου, καθώς 
και των πράξεων της διοικητικής αρχής, που αφορούν στην έγκριση ή 
τον έλεγχο των αποφάσεων αυτών, 

Κοινοποιεί τις αποφάσεις του Δημοτικού Συμβουλίου προς τις αρμό¬ 
διες για την εκτέλεση αυτών υπηρεσίες του Δήμου. 

Εκδίδει επικυρωμένα αντίγραφα των αποφάσεων Δημοτικού Συμ¬ 
βουλίου. 

Τηρεί Πρωτόκολλο των κατατιθεμένων στο Δημοτικό Συμβούλιο 
ερωτήσεων και επερωτήσεων. — 

Διαβιβάζει προς τις Επιτροπές του Δημοτικού Συμβουλίου, τα θέ¬ 
ματα που παραπέμπονται σ’ αυτές, προς μελέτη, από το Δημοτικό Συμ¬ 
βούλιο. κ 

Διεξάγει κάθε υπηρεσιακή υπόθεση που σχετίζεται με τη λειτουργία 
και τα θέματα του Δημοτικού Συμβουλίου. 

3. Γραφείο Δημαρχιακής Επιτροπής, Επιτροπών Δημοτ. Συμβου- 

λίου και Επιτροπής Παιδείας. 

Παραλαμβάνει τα εισηγητικά και λοιπά έγγραφα που αφορούν τις ερ¬ 
γασίες του Γραφείου αυτού και προβαίνει στις ενέργειες που απαιτούνται 
σε κάθε περίπτωση. 

Συντάσσει και κοινοποιεί την ημερήσια διάταξη των προς συζήτηση 
θεμάτων της Δημαρχιακής Επιτροπής, σύμφωνα με τις διατάξεις του 
Δημοτικού και Κοινοτικού Κώδικα. 

Τηρεί τα πρακτικά των συνεδριάσεων της Δημαρχιακής Επιτροπής. 

Καταχωρίζει δε τα πρακτικά και τις λαμβανόμενες αποφάσεις σε ει¬ 
δικό βιβλίο. 

Υποβάλλει αντίγραφο των λαμβανομένων αποφάσεων της Δημαρ¬ 
χιακής Επιτροπής στην αρμόδια γιά τον έλεγχο αυτών διοικητική αρχή. 

Κοινοποιεί τις αποφάσεις της Δημαρχιακής Επιτροπής προς τις αρ¬ 
μόδιες γιά την εκτέλεση αυτών Υπηρεσίες του Δήμου. 

Εκδίδει επικυρωμένα αντίγραφα των αποφάσεων της Δημαρχιακής 
Επιτροπής. 

Διεξάγει κάθε υπηρεσιακή υπόθεση που σχετίζεται με τη λειτουργία 
και τα θέματα της Δημαρχιακής Επιτροπής. 

Παραλαμβάνει τους φακέλλους των θεμάτων που παραπέμπονται 
προς μελέτη στις Επιτροπές του Δημοτικού Συμβουλίου. 

Μεριμνά γιά τις απαραίτητες γνωστοποιήσεις των στοιχείων των φα- 
κέλλων, του χρόνου συνεδριάσεων κ.λπ. προς τα μέλη των Επιτροπών. 
Τηρεί τα πρακτικά των συνεδριάσεων των Επιτροπών και συντάσσει τα 
οριστικά κείμενα των προτάσεων και των γνωμοδοτήσεων αυτών. 

Μεριμνά για την επανεισαγωγή των θεμάτων στο Δημοτικό Συμβού¬ 
λιο προς λήψη οριστικής αποφάσεως σ’ αυτά. 

Τηρεί πρωτόκολλο των υποθέσεων που εκκρεμούν ενώπιον των Επι¬ 
τροπών του Δημοτικού Συμβουλίου. 

Παραλαμβάνει τα εισηγητικά και λοιπά έγγραφα που αφορούν τις ερ¬ 
γασίες της Δημοτ. Επιτροπής Παιδείας και προβαίνει στις ενέργειες που 
απαιτούνται σε κάθε περίπτωση. Συντάσσει και κοινοποιεί την ημερήσια 
διάταξη των προς συζήτηση θεμάτων της Δημοτικής Επιτροπής Παι¬ 
δείας, τηρεί τα πρακτικά των συνεδριάσεων αυτής και καταχωρίζει τα 
πρακτικά και τις λαμβανόμενες αποφάσεις σε ειδικό Βιβλίο. 

Διεξάγει κάθε υπηρεσιακή υπόθεση που σχετίζεται με τη λειτουργία 
και τα θέματα της Δημοτικής Επιτροπής Παιδείας. 

Διαθέτει Πρωτόκολλο Εισερχομένων και Εξερχομένων εγγράφων. 

4. Γραφείο Προσωπικού. 

Συντάσσει τον Οργανισμό Εσωτερικής Υπηρεσίας του Δήμου και ει- 
σηγείται τις τροποποιήσεις καθώς και τις προσαρμογές αυτού στις ισχύ- 
ουσες εκάστοτε διατάξεις. 

Φροντίζει γιά την εφαρμογή της ισχύουσας κάθε φορά νομοθεσίας 
σχετικά με την υπηρεσιακή και συνταξιοδοτική κατάσταση των εργαζο¬ 
μένων στο Δήμο με οποιαδήποτε σχέση εργασίας. 

Τηρεί τους ατομικούς φακέλλους των υπαλλήλων και των συνταξιού¬ 
χων του Δήμου, καθώς και του ημερομισθίου προσωπικού και των κάθε 
μορφής εργαζομένων που ασχολείται στο Δήμο και φροντίζει γιά τη συ¬ 
νεχή παρακολούθηση και ενημέρωση. 

Φροντίζει γιά την διεξαγωγή όλων εκείνων των διαδικασιών που εί¬ 
ναι απαραίτητες γιά τις προσλήψεις, προαγωγές, απολύσεις, παραιτή¬ 
σεις, αποχωρήσεις, τοποθετήσεις, χορηγήσεις αδειών, μισθολογικές και 
βαθμολογικές προαγωγές του πάσης φύσεως προσωπικού και τις κοινο¬ 
ποιεί στο Οικονομικό Τμήμα, στο Τμήμα Λογιστηρίου για τα περαιτέρω 
και ενημερώνει σχετικά τους ενδιαφερομένους. 

Φροντίζει γιά την τήρηση του Βιβλίου Μητρώου υπαλλήλων και του 
Μητρώου ημερομισθίων προσωπικού. 

Τηρεί μισθολογικό μητρώο των υπηρετούντων εργατοϋπαλλήλων 
και συνταξιούχων του Δήμου καθώς και των ημερομισθίων εργατών 
των συνεργείων και παρέχει στη μηχανογραφική Υπηρεσία κάθε απα¬ 
ραίτητο στοιχείο γιά τη σύνταξη των μισθοδοτικών καταστάσεων. 

Συντάσσει ετήσιες καταστάσεις κλάδων αρχαιότητας των υπαλλή¬ 
λων. 

Συντάσσει τα απαιτούμενα πιστοποιητικά, συγκεντρώνει τα απαραί¬ 
τητα δικαιολογητικά και προέρχεται στις αναγκαίες ενέργειες γιά τη 
απονομή της συντάξεως, του «εφάπαξ» και του μηνιαίου ισοβίου βοηθή¬ 
ματος του ΤΑΔΚΥ προς τους υπαλλήλους του Δήμου. 

Ανακοινώνει στο προσωπικό τις εγκύκλιες διαταγές του Δημάρχου. 

Ανακοινώνει στο προσωπικό το καθιερούμενο εκάστοτε ωράριο εργα- 
σίας. 

Γνωστοποιεί στους υπαλλήλους τις ανατιθέμενες σ’ αυτούς υπηρεσίες 
κατά τις μη εργάσιμες ημέρες, 

5. Γραφείο Πρωτοκόλλου, Διεκπεραίωσης, Αρχείου και Γραφομηχα- 


Παραλαμβάνει τα εισερχόμενα έγγραφα και βάσει του χαρακτηρι¬ 
σμού αυτών από την αρμόδια διεύθυνση, τα καταχωρίζει στο Πρωτό¬ 
κολλο και στα οικεία ευρετήρια, τα συσχετίζει, τα καταχωρίζει στα βι¬ 
βλία διανομής και τα παραδίδει προς τις αρμόδιες διευθύνσεις, τμή¬ 
ματα, γραφεία και υπηρεσίες 

Επιμελείται τη διεκπεραίωση των εξερχομένων εγγράφων τα οποία 
καταχωρίζει στο πρωτόκολλο και στα οικεία ευρετήρια και επιστρέφει 
τα σχέδια αυτών στις αρμόδιες διευθύνσεις, τμήματα, γραφεία και Υπη¬ 
ρεσίες. 

Μεριμνά γιά τη δακτυλογράφηση ή την πολυγράφηση εγγράφων κα¬ 
θώς και γιά την παραβολή τους προς τα κείμενα των σχεδίων ή των 
πρωτοτύπων, βάσει των οποίων αυτά καταρτίζονται. 

Οι δακτυλογράφοι δακτυλογραφούν, βάσει γραπτού σχεδίου ή καθ’ 
υπαγόρευση τα έγγραφα καθώς και κάθε άλλο κείμενο (καταστάσεις πί¬ 
νακες κ.λπ. της υπηρεσίας, φροντίζοντας γιά την ακρίβεια, το αλάθητο, 
την καλή εμφάνιση και την ταχεία κατάρτιση των δακτυλογραφημένων 
εντύπων και θέτοντας στο άνω αριστερό άκρο της πρώτης σελίδας αυ¬ 
τών τα αρχικά γράμματα του ονοματεπωνύμου τους. 

Οι δακτυλογράφοι ευθύνομαι γιά την καλή συντήρηση των γραφο- 
μηχανών που χρησιμοποιούν και οφείλουν να καλύτπουν αυτές μετά τη 
λήξη της εργασίας. 

Όταν δεν έχουν εργασία δακτυλογραφήσεως, είναι δυνατόν να διατί¬ 
θενται σε άλλη βοηθητική η παρεμφερή εργασία εφόσον παρίσταται ανά- 

7*η· _ 

6. Γραφείο Πολιτιστικών Εκδηλώσεων, Νεολαίας, Πινακοθήκης και 
Μουσείου Βεντούρα. 

Επιμελείται τη διοργάνωση διαφόρων πολιτιστικών εκδηλώσεων 
από το Δήμο γιά τη ψυχαγωγία των δημοτών. Οργανώνει και παρακο¬ 
λουθεί τα προγράμματα Μαζικού Αθλητισμού και κάθε άλλη δραστη¬ 
ριότητα του Δήμου. | 

Αναφορικά με τη Πινακοθήκη. 

Εισηγείται την έγκριση των αναγκαίων πιστώσεων γιά την εύρυθμη 
λειτουργία αυτής. Επιμελείτο;ι γιά την παραλαβή των πινάκων που πε- 
ριέχονται στο Δήμο κατόπιν αγοράς ή δωρεάς. 

Μεριμνά γιά την συντήρηση των πινάκων και τη λειτουργία της Πι¬ 
νακοθήκης. 

Τηρεί μητρώο των καλλιτεχνικών έργων που υπάρχουν στη δημοτ. 
Πινακοθήκη. 

Αναφορικά με το Μουσείο Βεντούρα. 

Εισηγείται την έγκριση των αναγκαιούντων πιστώσεων γιά την εύρ- 
ρυθμη λειτουργία του. Επιμελείται την συντήρηση και φύλαξη των καλ¬ 
λιτεχνικών έργων του Μουσείου. 

Τηρεί μητρώο των καλλιτεχνικών έργων. 

7. Γραφείο Γενικού Μητρώου, Δημοτολογίου, Στατιστικής. 
Συντάσσει, ενημερώνει και τηρεί υπεύθυνα τα βιβλία δημοτολογίου. 


Καταχωρεί στο δημοτολόγιο] 
γάμου, θανάτου, διαζυγίων, 


κάθε φύσεως μεταβολές λόγω γεννήσεως, 
αλλαγής επωνύμου, προσθήκης πατρονύ- 


εγγραφών στο Δημοτολόγιο, 
Τηρεί γιά κάθε οικογένεια^ 


μου, μητρονύμου, κυρίου ονόματος και λοιπών στοιχείων κατόπιν απο¬ 
φάσεων των οικείων αρχών], 

Μεριμνά γιά την εγγραφή αδήλωτων, την εξακρίβωση της ιθαγέ¬ 
νειας αυτών, καθώς και γιά τη διόρθωση των κάθε φύσεως εσφαλμένων 
, κατόπιν αποφάσεων των οικείων αρχών, 
ι ιδιαίτερο φάκελλο με τα στοιχεία δίκαιολο- 
γητικά και αρχείο αποφάσεων μεταβολών στο Δημοτολόγιο. 

Εκδίδει τα πιστοποιητικά] προσωπικής, οικογενειακής καταστάσεως 
κα ταυτοπροσωπείας των δημοτών. 

Επιμελείται την εφαρμογή των σχετικών με τους δημότες διατάξεων 
του Κώδικα Δήμων και Κοινοτήτων, του Κώδικα Ελληνικής Ιθαγέ¬ 
νειας. 

Συντάσσει τα πάσης φύσεως στατιστικά στοιχεία που είναι αναγκαία 
στις Υπηρεσίες του Δήμου ως και στη Γενική Στατιστική Υπηρεσία του 
Κράτους. 

Εκτελεί πάσης φύσεως αιτήσεις που απευθύνονται στο Δήμο από τις 
Δημόσιες Αρχές και Νομικά Πρόσωπα. 

8. Γραφείο Μητρώου Αρρένων - Στρατολογίας 

Συντάσσει, ενημερώνει και τηρεί υπεύθυνα τα Μητρώα Αρρένων. 

Ειδικότερα: | 

Καταρτίζει ετησίως τα Μητρώα Αρρένων, τηρεί αρχείο αυτών, τα 
ενημερώνει και τηρεί αρχείο των αποφάσεων των μεταβολών που επέρ¬ 
χονται σ’ αυτά. 

Καταρτίζει τους Στρατολογικούς Πίνακες και φροντίζει για την ενη- 

μέρωση των υποχρεώσεών τους προς παρουσίαση στο Στράτευμα. βλημάτων και υποθέσεων των. 


Μεριμνά για την έκδοση και δημοσίευση των αποφάσεων των Στρα¬ 
τολογικών Συμβουλίων. 

Εκδίδει τα απαιτούμενα πιστοποιητικά για τη^χεταφορά στους υπο- 
χρέους εκγυμνάσεως και απόλυσης από το Στράτευμα για οικογενεια¬ 
κούς λόγους. 

Εκδίδει τα αναγκαία πιστοποιητικά για την εισαγωγή των ενδιαφε¬ 
ρομένων στις διάφορες στρατιωτικές Σχολές. 

Συντάσσει και τηρεί τα μητρώα διαφόρων απογραφών στρατολογι¬ 
κού ενδιαφέροντος. 

9. Γραφείο Εκλογών 

Επιμελείται την εφαρμογή της εκλογικής Νομοθεσίας και εκτελεί τα 
καθήκοντα που απευθύνονται στο Δήμο από τον εκλογικό Νόμο. 

Διενεργεί τις διάφορες εκλογές που προβλέπονται από την κείμενη 
νομοθεσία. 

Τηρεί εκλογικούς καταλόγους, ενημερώνει αυτούς και εκδίδει τα 
σχετικά πιστοποιητικά για την έκδοση εκλογικών καταλόγων. 

Εκδίδει εκλογικά βιβλιάρια για τις εκλογές των Συνοικιακών Συμ¬ 
βουλίων. 

10. Γραφείο Ληξιαρχείου ' 

Η Υπηρεσία του Ληξιαρχείου διεξάγεται με την άμεση και υπεύθυνη 
καθοδήγηση του προϊσταμένου αυτής (Ληξίαρχου). 

Τα υπηρεσιακά αντικείμενα της υπηρεσίας του Ληξιάρχου διαγράφο¬ 
νται σε γενικές γραμμές ως εξής: 

Μεριμνά για τη θεώρηση των ληξιαρχικών βιβλίων και τηρεί αυτά 
υπεύθυνα. 

Συντάσσει-καταχωρίζει στα οικεία βιβλία τις ληξιαρχικές πράξεις 
γεννήσεως (και βαπτίσεων) γάμων και θανάτων. 

Συντάσσει-καταχωρίζει στο προβλεπόμενο από το νόμο βιβλίο, εκθέ¬ 
σεις βαπτίσεων, διαζυγίων, μεταβολής θρησκεύματος, αναγνωρίσεως ή 
αποκηρύξεως τέκνων κ.λπ., εφόσον τα γεγονότα αυτά έλαβαν χώρα 
στην περιφέρεια του Ληξιαρχείου και δεν υπάρχει σ’ αυτό συντεταγμένη 
ληξιαρχική πράξη, στο περιθώριο της οποίας να καταχωρηθεί η μετα¬ 
βολή. 

Λνακοινώνει τις γεννήσεις, τις βαπτίσεις, τους γάμους, τους θανά¬ 
τους και γενικά τις μεταβολές της προσωπικής καταστάσεως φυσικών 
προσώπων που λαμβάνουν χώρα στην περιφέρεια του Ληξιαρχείου. 

α) Προς την Υπηρεσία Μητρώου (Δημοτολογίου, Μητρώου Αρρέ- 
νων) του Δήμου Κερκυραίων ή στα τέκνα αυτών και 

β) Προς τους οικείους ΟΤΑ όταν τα γεγονότα αφορούν σε ετεροδημό¬ 
τες ή στα τέκνα αυτών, 

Αποστέλλει αντίγραφα των συντασσομένων εκθέσεων βαπτίσεων και 
εκθέσεων μεταβολής ή προσθήκης στοιχείων ληξιαρχικών πράξεων, 
προς τα Ληξιαρχεία στα οποία βρίσκονται συντεταγμένες οι σχετικές λη¬ 
ξιαρχικές πράξεις. 

Συντάσσει ατομικά δελτία θανάτων, για την οικονομική Εφορία, κα¬ 
θώς και δελτία γεννήσεων, γάμων και θανάτων για την Εθνική Στατι¬ 
στική Υπηρεσία. 

Εκδίδει αντίγραφα αποσπάσματα και πιστοποιητικά των ληξιαρχι¬ 
κών πράξεων ή των σχετικών προς αυτές δημοσίων εγγράφων που 
υπάρχουν στο Ληξιαρχείο. , 

Διεξάγει την υπηρεσιακή αλληλογραφία που αφορά σε ληξιαρχικά ζη¬ 
τήματα και τηρεί το σχετικό αρχείο. 

Γενικά ενεργεί σύμφωνα με την ισχύουσά εκάστοτε Νομοθεσία «περί 
ληξιαρχικών πράξεων». 

11. Γραφείο Μηχανογράφησης. 

Φροντίζει για τη μελέτη και την εφαρμογή προγραμμάτων μηχανο¬ 
γράφησης στις προσφερόμενες Υπηρεσίες από το Δήμο, αλλά και την 
εφαρμογή συστημάτων πληροφόρησης σε όλες τις λειτουργίες του. 

Εισηγείται για την εφαρμογή, επέκταση, σε διάφορους τομείς δρα¬ 
στηριοτήτων μηχανογραφικής επεξεργασίας, ώστε να γίνεται καλύτερα 
και ταχύτερα η κάθε εργασία. Επιμελείται την εκπόνηση μελετών ώστε 
οι εφαρμογές να καλύπτουν πλήρως το φάσμα αρμοδιοτήτων του Δή¬ 
μου. Δημ. το Δημοτολόγιο, Μισθοδοσίες, Λογιστήριο, Τεχνικές Υπηρε¬ 
σίες κ.λπ. 

12. Γραφείο Επικοινωνιών και Πληροφόρησης του Πολίτη 

. Ενημερώνει τους πολίτες για τα δικαιώματά τους και τις ενέργειες 
που απαιτούνται για τη διεκπεραίωση των υποθέσεών των. 

Εφοδιάζει τους πολίτες με τα απαραίτητα πληροφοριακά έντυπα, αι¬ 
τήσεις κ.λπ. 

Συμβουλεύει τους πολίτες για την καλύτερη αντιμετώπιση των προ- 


Κατευθύνει τους πολίτες στις αρμόδιες για τις υποθέσεις τους υπηρε¬ 
σίες. 

13. Ειδική Υπηρεσία άρθρου 24 παρ. 2 Ν. 1065/80 και Π.Δ. 
134/82 

Στην αρμοδιότητα της· υπηρεσίας αυτής υπάρχουν σύμφωνα με το 
Νόμο, ο έλεγχος και η τήρηση των διατάξεων που αφορούν την καθα¬ 
ριότητα της περιοχής του Δήμου γενικά, την ομαλή κυκλοφορία και νό¬ 
μιμη στάθμευσή των οχημάτων, τη νόμιμη οικοδόμηση της περιοχής, 
την αποχέτευση όμβριων και ακαθάρτων, τη μόλυνση του περιβάλλο¬ 
ντος και την προστασία του υπόγειου υδάτινου δυναμικού, καθώς και 
κάθε τι που αναφέρεται στην προστασία της δημοτικής περιουσίας και 
προάσπιση των συμφερόντων του Δήμου. , 

Β’ ΤΜΗΜΑ ΟΙΚΟΝΟΜΙΚΟ 

1. Γραφείο Προϊσταμένου 

Ο Προϊστάμενος προΐσταται, εποπτεύει και ελέγχει τη λειτουργία 
όλων των γραφείων του τμήματός του, καθώς και το συντονισμό αυτών. 

Μελετά και εισηγείται τη λήψη μέτρων για τη βελτίωση των οικονο¬ 
μικών του Δήμου. 

Καταρτίζει τον προϋπολογισμό Εσόδων και Εξόδων του Δήμου, επο¬ 
πτεύει και παρακολουθεί την πορεία της εκτελέσεως αυτού και έχει τις 
ευθύνες της τηρήσεως των διατάξεων του «περί Οικονομικής Διοίκησης 
και Λογιστικού των Δήμων και Κοινοτήτων» Δ/τος. 

Κατανέμει στα αρμόδια Γραφεία του Τμήματος την αλληλογραφία 
και παρακολουθεί την εκτέλεσή τους. 

Συντάσσει του κανονισμούς επιβολής βεβαιώσεως και εισπράξεως 
των εσόδων του Δήμου γενικά και εισηγείται για την αναπροσαρμογή 
των τελών και δικαιωμάτων, για την επιβολή φορολογικών και Δημοτ. 
τελών που δεν επεβλήθησαν και για τις αναμορφώσεις του Δημοτικού 
Προϋπολογισμού. 

2. Γραφείο Δημοτικών Προσόδων και Εκμετοιλλεύσεως Δημοτ. Πε¬ 
ριουσίας. 

Εισηγείται: α) σχετικά με την επιβολή, κατάργηση, μείωση ή αύξηση 
των υπέρ του Δήμου φόρων, τελών, δικαιωμάτων και εισφορών, σύμ¬ 
φωνα με τις κείμενες διατάξεις, β) σχετικά με την εκμετάλλευση της Δη¬ 
μοτ. περιουσίας. 

Εκτελεί κάθε εργασία, σύμφωνα με τις κείμενες διατάξεις και τους 
ισχύοντες κανονισμούς, που αφορά στη βεβαίωση των εσόδων του Δή¬ 
μου: α) από φόρους, τέλη, δικαιώματα, εισπράξεις κ.λπ. και β) από την 
εκμετάλλευση της Δημοτικής Περιουσίας. 

Ελέγχει τα στοιχεία βεβαιώσεως κάθε δημοτικής προσόδου, βεβαιώ¬ 
νει αυτά και αποστέλλει στο Ταμείο του Δήμου τους οικείους βεβαιωτι¬ 
κούς τίτλους χρηματικών καταλόγων κ.λπ. 

Παρακολουθεί γενικά τη φορολογητέα από το Δήμο ύλη και συγκε¬ 
ντρώνει στοιχεία που αφορούν τις δημοτικές φορολογίες. Εκτελεί κάθε 
προπαρασκευαστική εργασία που αφορά στη διαγραφή βεβαιωθέντων ή 
επιστροφή αχρεωστήτως εισπραχθέντων φόρων, τελών και δικαιωμά¬ 
των και καταρτίζει τους οικείους πίνακες διαγραφής ή επιστροφής. 

Εκτελεί κάθε εργασία που αφορά στη διαδικασία εκμισθώσεως ή εκ- 
ποιήσεως πραγμάτων του Δήμου. Διεξάγει κάθε προπαρασκευαστική 
εργασία για τη δικαστική ή διοικητική επίλυση των φορολογικών διαφο¬ 
ρών μεταξύ του Δήμου και των δημοτών. 

Εκδίδει και κοινοποιεί αποσπάσματα των βεβαιωτικών καταλόγων 
και μεριμνά για την έκδοση και την κοινοποίηση αποφάαεως καταλογι¬ 
σμού ή επιβολής προστίμου σε περιπτώσεις παραβάσεως των κειμένων 
φορολογικών διατάξεων και των ισχυόντων κανονισμών του Δήμου. 

3. Γραφείο Δημοτικών Σφαγείων - Νεκροταφείων 

Μεριμνά για τη συνεπή εφαρμογή του Κανονισμού λειτουργίας, διοι- 
κήσεως και διαχειρίσεως των Δημοτ. Σφαγείων. 

Ενεργεί σύμφωνα με τις κείμενες διατάξεις και τον οικείο κανονισμό 
του Δήμου, τη βεβαίωση και είσπραξη των δικαιωμάτων χρήσεως των 
Δημοτ. Σφαγείων. 

Εισηγείται σχετικά με τον εξοπλισμό, τη βελτίωση της λειτουργικό¬ 
τητας και τη διάθεση της χρήσεως των χώρων και εγκαταστάσεων των 
Σφαγείων. 

Τηρεί τα προβλεπόμενα από το Νόμο και τον οικείο κανονισμό του 
Δήμου βιβλία. 

Επιβλέπει το εργαζόμενο στα Σφαγεία προσωπικό και φροντίζει για 
την τήρηση της ευταξίας και της καθαριότητας στους χώρους αυτών. 

Υποδεικνύει κάθε μέτρο που θεωρεί αναγκαίο για την αρτιώτερη λει¬ 
τουργία των Σφαγείων. 

Μεριμνά για τη συνεπή εφαρμογή του Κανονισμού Λειτουργίας διοι- 

κήσεως και διαχειρίσεως του Δημοτ. Νεκροταφείου. 

Ενεργεί σύμφωνα με τις κείμενες διατάξεις και τον οικείο κανονισμό 
του Δήμου, τη βεβαίωση και είσπραξη των δικαιωμάτων του Δημοτ. 
Νεκροταφείου. 

Ενεργεί τις νόμιμες διατυπώσεις για τη σύσταση οικογενειακών τά¬ 
φων. Τηρεί τα προβλεπόμενα από το νόμο και τον οικείο Κανονισμό του 
Δήμου Βιβλία. 

Επιβλέπει το εργαζόμενο στο Δημοτ. Νεκροταφείο προσωπικό και 
φροντίζει για την τήρηση της ευταξίας, της κοσμιότητας και της καθα¬ 
ριότητας των χώρων του Νεκροταφείου, καθώς και για τη διαφύλαξη 
των τάφων και των αντικειμένων τους. 

Φροντίζει για τη διαφύλαξη των οστών στα οατεοφυλάκεια και για 
την τέλεση κηδειών και μνημοσύνων. ' 

Εισηγείται την παραχώρηση των διαθεσίμων οικογενειακών τάφων, 
σύμφωνα με τις διατάξεις του σχετικού κανονισμού. Υποδεικνύει κάθε 
μέτρο που θεωρεί αναγκαίο για τη βελτίωση της καταστάσεως του Νε¬ 
κροταφείου. 

4. Γραφείο Λογιστηρίου 

Επιμελείται της εκκαθάρισης και εντολής πληρωμής κάθε δαπάνης 
του Δήμου. Ειδικότερα ελέγχει τα δικαιολογητικά κάθε δαπάνης για να 
διαπιστώσει αν αυτά είναι πλήρη και σύμφωνα με το Νόμο. Μετά τον 
έλεγχο των δικαιολογητικών εκδίδει τα χρηματικά εντάλματα και μέσα 
στα όρια των πιστώσεων του προϋπολογισμού. 

Μετά την υπογραφή των ενταλμάτων από τους αρμόδιους τα πρωτό¬ 
τυπα στέλνονται στο Ταμείο και τα στελέχη αφού καταχωρηθούν στα 
σχετικά βιβλία, παραμένουν στο Αρχείο. 

5. Γραφείο Μισθοδοσίας προσωπικού 

Φροντίζει για τη μισθοδοσία όλων των εργαζομένων στο Δήμο, ανε¬ 
ξάρτητα σχέσεως εργασίας, συγκεντρώνει παραστατικά έγγραφα πλη¬ 
ρωμής σε συνεργασία με τη Διοικητική Υπηρεσία (Γραφείο Προσωπι¬ 
κού) και συντάσσει τις καταστάσεις. 

Φροντίζει για την ασφάλιση όλων των εργαζομένων, συντάσσει άλες 
τις καταστάσεις για τα ασφαλιστικά Ταμεία, με τα οποία έχει επαφή και 
αλληλοενημέρωση. 

Τηρεί τα μισθολογικά μητρώα όλων των εργαζομένων και συντάσσει 
τις καταστάσεις και βεβαιώσεις αποδοχών των εργαζομένων για την 
Εφορία, καθώς και τις βεβαιώσεις αποδόσεως φόρου, χαρτοσήμου 
κ.λπ. 

Είναι υπεύθυνο και αρμόδιο για κάθε μισθολογικό και οικονομικό 
θέμα των εργαζομένων του Δήμου και τηρεί τα από το Νόμο απαιτού- 
μενα βιβλία. 

6. Γραφείο Ταμείο 

Ο Δημοτικός Ταμίας με προσωπική του ευθύνη διεξάγει μαζί με τα 
ειδικά οριζόμενα διαχειριστικά εισπρακτορικά όργανα, την Ταμειακή 
Υπηρεσία του Δήμου, όπως ορίζουν οι διατάξεις του Δημοτικού και Κοι¬ 
νοτικού Κώδικα και οι διατάξεις περί οικονομικής διοικήσεως και λογι¬ 
στικού των Δήμων και ειδικότερα: 

Κατευθύνει ελέγχει τα υπαγόμενα σ’ αυτόν όργανα. Είναι υπεύθυνος 
για την περιουσία σε μετρητά, χρεόγραφα και κινητές αξίες του Δήμου, 
καθώς και για τη φύλαξη και διατήρηση των διαφόρων παρακαταθη¬ 
κών και εγγυήσεων γενικά. 

Εποπτεύει την τήρηση των προβλεπομένων από τις οικείες διατάξεις 
λογιστικών και ταμειακών βιβλίων, παρακολουθεί την όλη κίνηση των 
Εσόδων και Εξόδων, ευθυνόμενος για κάθε παρατυπία, παράλειψη και 
ρυθμίζει τα της χρηματικής διαχειρίσεως των διαχειριστικών και ει- 
σπρακτορικών οργάνων. 

Εισηγείται τα θέματα που ανήκουν στην αρμοδιότητα του γραφείου 
του, ενεργεί την αλληλογραφία αυτού και τηρεί φάκελο των διοικητικών 
υποθέσεών του. 

Εντέλλεται τη λήψη των επιτρεπομένων από το Νόμο αναγκαστικών 
μέτρων εισπράξεως των καθυστερουμένι^ν εσόδων'του Δήμου. 

Παραλαμβάνει καθημερινά τις πραγματοποιούμενες από τους επιμε¬ 
λητές εισπράξεως ημερήσιες εισπράξεις. 

Εξοφλεί τα διαβιβαζόμενα στο Ταμείο εντάλματα πληρωμής. 

Καταρτίζει τους μηνιαίους και ετήσιους λογαριασμούς της διαχείρι¬ 
σης εσόδων-εξόδων, συντάσσει στατιστικούς πίνακες που υποβάλλονται 
στα Υπουργεία, Νομαρχία κ.λπ. Συγκεντρώνει τα στοιχεία που απαι¬ 
τούνται για τον ετήσιο απολογισμό Εσόδων-Εξόδων και καταρτίζει αυ¬ 
τόν. 

IV. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. Γραφείο Διευθυντού 

Ο Διευθυντής των Τεχνικών Υπηρεσιών του Δήμου διευθύνει τις Τε¬ 


χνικές Υπηρεσίες του Δήμου στο σύνολό τους, δίνοντας προς αυτές τις 
απαιτούμενες κατευθύνσεις και εντολές των οποίων ελέγχει και την 
εφαρμογή. · 

Μεριμνά για τη σύνταξη των προγραμμάτων των έργων και των 
προμηθειών της Τεχνικής Υπήρεσίας. 

Προβαίνει στον έλεγχο και τη θεώρηση των συντασσομένων μελε¬ 
τών, έργων και προμηθειών. 

Εισηγείται για τον προγραμματισμό βραχυπροθέσμων, μεσοπροθέ- 
σμων και μακροπροθέσμων έργων του Δήμου. 

Παρακολουθεί και συντονίζει την πορεία των έργων και αναθέτει σε 
οποιοδήποτε τμήμα ή γραφείο της Τεχνικής Υπηρεσίας ανεξάρτητα από 
αρμοδιότητα τυχόν έκτακτες υπηρεσίες, που είναι απαραίτητες για την 
εύρρυθμη εκτέλεση των έργων. 

Μεριμνά για τη σύμφωνη με τις κείμενες διατάξεις διενέργειες των 
διαγωνισμών εκτελέσεως έργών και προμηθειών καθώς και για την πα¬ 
ραλαβή αυτών. | 

Μεριμνά για την παροχή στοιχείων προς την Οικονομική Υπηρεσία 
για την πρόβλεψη πιστώσεων, αναμόρφωση πιστώσεων που αφορούν 
την εκτέλεση έργων και προμηθειών για τη λειτουργία των Τεχνικών 
Υπηρεσιών. · | η 

Γενικά έχει όλες τις αρμοδιότητες που προβλέπονται από την εκά- 
στοτε Νομολογία. Επιλαμβάνεται για κάθε υπηρεσιακό πρόβλημα της 
Τεχνικής Υπηρεσίας. 

Α' ΤΜΗΜΑ ΕΡΓΩΝ 

Ο Προϊστάμενος του τμήματος διευθύνει τη λειτουργία των Γρα¬ 
φείων που υπάγονται στο τμήμα αυτό. 

Επιμελείται της συντάξεωΙ; μελετών Δημοτικών Έργων και προμη¬ 
θειών αρμοδιότητας του τμήματός του. 

Παρακολουθεί τις πιστώσεις που διατίθενται για την εκτέλεση των 
δημοτ. έργων. | 

Μεριμνά για την παράδοση στο αρμόδιο Γ ραφείο των απαραιτήτων 
στοιχείων λογιστικής παρακολούθησης των έργων. 

1. Γραφείο Μελετών και Επίβλεψης έργων 

Τηρεί αρχείο σχετικών με τη σύνταξη μελετών διατάξεων και το ενη¬ 
μερώνει συνεχώς. | 

Με εντολή του Προϊσταμένου του τμήματος και σύμφωνα με τις οδη¬ 
γίες του, συντάσσει τις μελέτες των δημοτικών έργων. 

Για να συντάξει μία μελέτη συλλέγει τ’ απαραίτητα στοιχεία, υπαί¬ 
θρου, συντάσσει τα σχετικά σχέδια, τα επεξεργάζεται και κάνει τους 
υπολογισμούς και με τις οδηγίες του Προϊσταμένου του ολοκληρώνει τη 
μελέτη. | 

Συντάσσει Συγγραφές και υποχρεώσεων, διακηρύξεις και προσκλή¬ 
σεις για την εκδήλωση ενδιαφέροντος, όταν πρόκειται για αναθέσεις με¬ 
λετών σε ιδιώτες. Επίσης συντάσσει τα πινάκια αμοιβών. Ακόμα συ¬ 
ντάσσει προμελέτες, προκαταρκτικές εκθέσεις και σχεδιαγράμματα που 
αφορούν τεχνικά θέματα τού Δήμου. Συγκεντρώνει στατιστικό υλικό και 
συντάσσει στατιστικούς πίνακες και διαγράμματα. 

Φροντίζει για την πληροφόρηση των συνεπειών της ρύπανσης, δίδο¬ 
ντας στους δημότες σωστές κατευθύνσεις. 

Αναφέρει κάθε πηγή ρύπανσης, προτείνει μέσα αντιμετώπισης και 
υπολογίζει τη δαπάνη για την επανόρθωση εφόσον γίνεται. 

Μεριμνά για τις αναθέσεις των έργων και επιβλέπει για την εκτέλεσή 
τους. | 

2. Γραφείο Εκτελέσεως Έργων 

Έχει σαν αντικείμενο |ιις εργασίες για τη συντήρηση των δημοτ. 
οδών, πεζοδρομίων, συντήρηση κτιρίων, διάφορες οικοδομικές εργασίες 
-κ.λπ.· | 

3. Γραφείο Πολεοδομίας 

Είναι αρμόδιο για την | έκδοση οικοδομικών αδειών και τον έλεγχο 
εφαρμογής αυτών. 

Προβαίνει στον έλεγχο 1 των αυθαιρέτων κατασκευών και επεμβαίνει 
σε καταγγελίες επί παραβάσεων των πολεοδομικών διατάξεων. 

Μεριμνά για την νομιμοποίηση των αυθαιρέτων κατασκευών. 

Είναι αρμόδιο για τις επικίνδυνες οικοδομές. 

Μεριμνά για την συγκέντρωση νομολογίας και ταξινόμηση των εκά- 
στοτε διατάξεων που έχουν σχέση με τις αρμοδιότητες του γραφείου. 

Τηρεί το αρχείο της Υπηρεσίας. 

Παρακολουθεί την εφαρμογή του εγκεκριμένου Γ ενικού Πολεοδομι- 
κού Σχεδίου. 

Συγκεντρώνει στατιστικά στοιχεία χρήσιμα για τον έλεγχο εξέλιξης 
της πόλης. 

Ασχολείται με την επέκταση τροποποίηση και αναμόρφωση του εγκε¬ 
κριμένου Γενικού Πολεοδομικού Σχεδιασμού της Ζ.Ο.Ε. εγκεκριμένου 
Πολεοδομικού Σχεδίου. 

Ασχολείται με τη διάνοιξη των οδών της πόλης από πλευράς εφαρμο¬ 
γής σχεδίου. 

Ασχολείται με τη σύνταξη των απαραιτήτων τοπογραφικών δια¬ 
γραμμάτων εφαρμογής. 

Ασχολείται με την εποπτεία και σύνταξη των πράξεων εφαρμογής 
του Ν. 1337/83. 

Ασχολείται με τη σύνταξη τακτοποιήσεως και αναλογισμού αποζημι- 
ώσεως διεξερχόμενο την όλη απαιτουμένη διαδικασία. 

4. Γραφείο Σχολικών Κτιρίων 

Φροντίζει για την συντήρηση των σχολικών κτιρίων αρμοδιότητας 
του Δήμου. 

5. Γραφείο Πρωτοκόλλου, Διεκπεραίωσης, Αρχείου 

Τηρεί το Πρωτόκολλο αλληλογραφίας. Διεκπεραιώνει την αλληλο¬ 
γραφία της Δ/νσεως Τεχνικών Υπηρεσιών. Τηρεί το αρχείο της Υπηρε¬ 
σίας και το βιβλίο ατελειών του Δήμου. 

Συγκεντρώνει και κωδικοποιεί όλες τις διαταγές εγκυκλίους, δια¬ 
τάγματα κ.λπ. που αφορούν την Τεχνική Υπηρεσία. 

Τηρεί'τους φακέλλους όλων των έργων που έχουν εκτελεστεί. 

Επιμελείται των απαραιτήτων διοικητικών ενεργειών για την εκτέ¬ 
λεση των έργων (σύνταξη σχεδίων δημοπρασιών - διακηρύξεων συμφω¬ 
νητικών κ.λπ.) καθώς και κάθε άλλη εργασία συναφή για την εύρυθμη 
λειτουργία της Δ/νσης των Τμημάτων και των Γραφείων της. 

Οι υπάλληλοι του Γραφείου της Δ/νσης Τεχνικών Υπηρεσιών ασκούν 
παράλληλα με τα κύρια καθήκοντά τους και τα καθήκοντα προσωπικού 
της Γραμματείας της Δ/σης Πρασίνου. 

6. Γραφείο Δαπανών. 

Έχει την ευθύνη για τη συγκέντρωση όλων των απαραιτήτων οικο¬ 
νομικών και διοικητικών στοιχείων που αφορούν την Τεχν. Υπηρεσία 
(τιμολόγια, συμφωνητικά κ.λπ.). 

Τηρεί το βιβλίο πληρωμών, παρακολουθεί την κίνηση των πιστώ¬ 
σεων και ενημερώνει έγκαιρα τους αρμοδίους. 

Συγκεντρώνει και συντάσσει τα πάσης φύσεως δικαιολογητικά για 
την πληρωμή των δαπανών και την αποστολή τους στο Γραφείο Λογι¬ 
στηρίου. Συντάσσει τις εκθέσεις ανάληψης δαπανών και κάθε άλλη σχε¬ 
τική ενέργεια. 

Οι υπάλληλοι του Γραφείου αυτού ασκούν παράλληλα με τα κύρια 
καθήκοντά τους και τα καθήκοντα προσωπικού δαπανών της Δ/νσης 
Πρασίνου. 

Β. Τμήμα Καθαριότητας 

Ο Προϊστάμενος φροντίζει για την εύρυθμη λειτουργία των γραφείων 
που υπάγονται στην αρμοδιότητά του. 

Εποπτεύει την οργάνωσης της συντήρησης των οχημάτων και μηχα¬ 
νημάτων και της αποθήκης ανταλλακτικών και μεριμνά για τις διαδι¬ 
κασίες προμηθειών του τμήματός του. 

Παρακολουθεί και ελέγχει μέσω των επιστατών καθαριότητας τον 
τρόπο με τον οποίο διεξάγεται η περισυλλογή και αποκομιδή των απορ¬ 
ριμμάτων. 

Εισηγείται μέτρα για την αποδοτικότερη λειτουργία της Υπηρεσίας 
του. 

1. Γραφείο κινήσεως οχημάτων 

Ασχολείται με τον έλεγχο κινήσεως των αυτ/των και των μηχανη¬ 
μάτων του Δήμου. Ασχολείται με την προμήθεια και διαχείριση καυσί¬ 
μων και λιπαντικών για τα αυτ/τα και τα μηχ/τα του Δήμου. 

Ασχολείται με τις συντηρήσεις και επισκευές των αυτ/των - μηχ/των 
καθώς και των ανταλλακτικών του Δήμου εν γένει. 

Τηρεί αποθήκη και διαχείρηση των εργαλείων - μηχ/των καθώς και 
των ανταλλακτικών των αυτ/των και μηχ/των. 

2. Γραφείο περισυλλογής απορριμμάτων 

Διεξάγει την περισυλλογή και αποκομιδή των απορριμμάτων κατά 
τομείς της πόλεως. 

Συλλέγει και αποκομίζει τα απορρίμματα των κοινοχρήστων χώρων 
(οδών πλατειών κ.λπ.) ενεργεί τον καθαρισμό των οδών και κρασπέδων 
από τις φερτές ύλες, προέρχεται στο κατάβρεγμα και πλύσιμο των 
οδών. Απορρυπαίνει την πόλη α) από τα πάσης φύσεως διαφημιστικά 
και άλλα έντυπα, που έχουν τοποθετηθεί αυθαίρετα σε διάφορους χώ¬ 
ρους ή έχουν τοποθετηθεί κανονικά στους προβλεπόμενους χώρους και 
παραμένουν σ’ αυτούς μετά την λήξη της νόμιμης διάρκειας τους και β) 
από τις εγγραφές διαφόρων συνθημάτων, παραστάσεων κ.λπ. 


3. Γραφείο Χωματερής 

Είναι αρμόδιο για την υγειονομική ταφή των περισυλλεγέντων απορ¬ 
ριμμάτων στη δημοτ. χωματερή. 

4. Γραφείο Αποθήκης 

Το γραφείο αυτό έχει την ευθύνη μετά την παραλαβή των υλικών από 
την αρμόδια επιτροπή των υλικών και προμηθειών, για την ταξινόμηση, 
καταχώρηση, φύλαξη, συντήρηση και διάθεση αυτών. Τηρεί και ενημε¬ 
ρώνει βιβλίο υλικών και αποθήκης και γενικά κάθε βιβλίο σχετικό που 
απαιτείται από το Νόμο, με δελτία εισαγωγής και εξαγωγής και την 
υποβολή πινάκων υπολοίπων υλικών που ευρίσκονται στην αποθήκη 
στην Δ/νση Τεχνικών Υπηρεσιών ανά εξάμηνο. 

Εισηγείται για εκποίηση, καταστροφή αχρήστων υλικών και δια¬ 
γραφή υλικών που καταστρέφονται ή χάνονται λόγω ανωτέρας βίας. 

Γ’ Τμήμα Ηλεκτρομηχανολογικό 

Το Τμήμα λειτουργεί με την άμεση και υπεύθυνη καθοδήγηση του 
Προϊσταμένου και ειδικότερα. 

1. Γραφείο Δημοτ. Φωτισμού 

Το Γραφείο αυτό 

Επιμελείται για τη συντήρηση του δημοτ. φωτισμού (αλλαγή λα¬ 
μπτήρων, συντήρηση των υπογείων γραμμών, συντήρηση φωτιστικών 
σωμάτων επί στύλων ΔΕΗ, εορτάστικού φωτισμού κ.λπ.) καθώς και 
για την κανονική λειτουργία κάθε ηλεκτρολογικής εγκατάστασης του 
Δήμου. 

Συντάσσει μελέτες έργων και προμηθειών και έχει την αρμοδιότητα 
για την εκτέλεση έργων επεκτάσεων. 

Επιμελείται για τη βελτίωση των δικτύων και για την ομαλή λει¬ 
τουργία των φωτεινών σηματοδοτών. 

2. Γραφείο Συντήρησης Ηλεκτρομηχανολογικών εγκαταστάσεων 

Το Γραφείο αυτό 

Επιμελείται και έχει την ευθύνη συντάξεως όλων των μελετών που 
έχουν σχέση με τα ηλεκτρομηχανολογικά έργα. 

Επιμελείται για τη συντήρηση των ηλεκτρολογικών εγκαταστάσεων 
και για κάθε προμήθεια σχετικά με τα ηλεκτρομηχανολογικά έργα. 
V. ΔΙΕΥΘΥΝΣΗ ΠΡΑΣΙΝΟΥ 

1. Γραφείο Διευθυντού 

Ο Διευθυντής της Υπηρεσίας Πρασίνου διευθύνει, συντονίζει και κα¬ 
τευθύνει τα Τμήματα και Γραφεία του. 

Μελετά και εισηγείται τη λήψη μέτρων για τη βελτίωση λειτουργίας 
των Τμημάτων του. 

Μεριμνά για την παροχή στοιχείων προς τον Δήμαρχο και την αρμό¬ 
δια Δ/νση Οικον. Υπηρεσιών για την πρόβλεψη πιστώσεων, αναμόρ¬ 
φωση πιστώσεων που αφορούν την εκτέλεση έργων και προμηθειών αρ¬ 
μοδιότητας της Δ/νσης της Υπηρεσίας Πρασίνου. Διαχειρίζεται τις πι¬ 
στώσεις που διατίθενται για εκτέλεση έργων και προμηθειών αρμοδιό¬ 
τητας της Δ/νσής του. 

Α' Τμήμα Συντήρησης Πάρκων, Πλατειών, Παιδικών Χαρών και 
δενδροατοιχιών 

1. Γραφείο Πάρκων, Πλατειών και Παιδικών Χαρών 

Ασχολείται με την εκτέλεση έργων φύτευσης, συντήρησης, φυτοπρο¬ 
στασίας και φυτοδιακόσμησης των πάρκων και πλατειών της πόλης και 
προαστείων καθώς και με την καθαριότητα και την αποκομιδή των κλα¬ 
διών και των χόρτων στους ανωτέρω χώρους. 

Επιμελείται για τη δημιουργία, φύλαξη και συντήρηση των παιδικών 
χαρών. 

2. Γραφείο Δενδροατοιχιών 

Ασχολείται με τη δημιουργία και συντήρηση των δενδροατοιχιών στα 
δημοτικά πεζοδρόμια, στις όχθες των χειμάρων και τη δημιουργία και 
συντήρηση νησίδων πρασίνου στους δρόμους και οδικούς κόμβους. 

Φροντίζει για το κλάδεμα των δενδροατοιχιών ώστε να μην δημιουρ- 
γούνται προβλήματα στη διέλευση πεζών και τροχοφόρων από κλαδιά 
δένδρων, για την κοπή γερασμένων και επικινδύνων δένδρων και για 
την απομάκρυνση των κλαδιών από τα πεζοδρόμια καθώς και για την 
φυτοπροστασία των ανωτέρω δένδρων από παράσιτα και ασθένειες. 

Β' Τμήμα Συντήρησης και φύλαξης νησίδας ΒΙΔΟ - Φυτωρίων - 
Αποθήκης 

• Το Τμήμα λειτουργεί με την άμεση και υπεύθυνη καθοδήγηση του 
προϊσταμένου του ειδικότερα: 

1. Γραφείο συντήρησης και φύλαξης νησίδος ΒΙΔΟ 

Ασχολείται με την εκτέλεση έργων καθαρισμού χόρτων, κλάδεμα και 
φωτοδιακόσμηση των χώρων καθώς και για τη φύλαξη της νησίδας 
ΒΙΔΟ. 

2. Γραφείο Φυτωρίων - Αποθήκης. 

Ασχολείται με την παραγωγή και προμήθεια των παραιτήτων κλά¬ 
δων και σπόρων για τις ανάγκες της Υπηρεσίας Πρασίνου με την προ¬ 
μήθεια και συντήρηση εργαλείων και μηχανημάτων. 

Άρθρο 4 

Οι Κλάδοι από τους οποίους θα προέρχονται οι Διευθυντές οι Προϊ¬ 
στάμενοι Τμημάτων και αυτοτελών Γραφείων του Δήμου είναι οι εξής: 

1. Διευθυντής Διοικητικών και Οικονομικών Υπηρεσιών, Προϊστά¬ 
μενοι Τμημάτων Διοικητικού και Οικονομικού και αυτοτελών Γρα¬ 
φείων, Κλάδος ΠΕΙ Διοικητικού ή ΤΕΙ Διοικητικού ή ΔΕΙ Διοικητικού. 

2. Διευθυντής Τεχνικών Υπηρεσιών 

Κλάδος ΠΕ3 Πολιτικών Μηχανικών ή ΠΕ4 Αρχιτεκτόνων ή ΠΕ5 
Μηχανολόγων Ηλεκτρολόγων, Μηχανολόγων - Ηλεκτρολόγων. 

3. Προϊστάμενος Τμήματος Έργων 

Κλάδος ΠΕ3 Πολιτικών Μηχανικών ή ΠΕ4 Αρχιτεκτόνων ή ΠΕ5 
Μηχανολόγων Ηλεκτρολόγων, Μηχανολόγων - Ηλεκτρολόγων. 

4. Προϊστάμενος Τμήματος Καθαριότητας 

Κλάδος ΤΕ3 Τεχνολόγων Πολιτικών Μηχανικών ή ΤΕ4 Τεχνολό¬ 
γων Μηχανολόγων ή Ηλεκτρολόγων Μηχανικών. 

5. Προϊστάμενος Ηλεκτρομηχανολογικού Τμήματος 

Κλάδος ΠΕ5 Μηχανολόγων Ηλεκτρολόγων, Μηχανολόγων - Ηλε¬ 
κτρολόγων, ΤΕ4 Τεχνολόγων Μηχανολόγων ή Ηλεκτρολόγων Μηχα¬ 
νικών. 

6. Διευθυντής Υπηρεσία Πρασίνου 

Κλάδος ΠΕ9 Γεωπόνων. 

7. Προϊστάμενος Τμήματος συντήρησης κήπων και παιδικών χαρών 

Κλάδος ΠΕ9 Γεωπόνων ή ΔΕΙ Γεωτεχνιτών ή ΔΕ35 Δενδροκηπου¬ 


ρών Δενδροκόμων ή κηπουρών - ανθοκόμων. 

8. Προϊστάμενος Τμήματος συντήρησης και φύλαξης νησίδος ΒΙΔΟ 

Κλάδος ΔΕ5 Εργοδηγών. 

9. Προϊστάμενοι Γραφείων ορίζονται σύμφωνα με τις διατάξεις του 
άρθρου 9 του Ν. 1586/1986. 

Άρθρο 5 

Τα θέματα που αφορούν στους διορισμούς, στα καθήκοντα στους πε¬ 
ριορισμούς, στην αστική ευθύνη, στα δικαιώματα, στις μεταβολές Υπη¬ 
ρεσιακής καταστάσεως, στο Πειθαρχικό δίκαιο και στη λύση υπαλληλι¬ 
κής ή εργασιακής σχέσεως, του τακτικού και του με σχέση εργασίας Ιδι¬ 
ωτικού Δικαίου προσωπικού, που υπάγεται στις διατάξεις του παρόντα 
Οργανισμού διέπονται από την εκάστοτε ισχύουσα Νομοθεσία «περί κα¬ 
ταστάσεως προσωπικού των ΟΤΑ». 

Άρθρο 6 

Η κατανομή του προσωπικού στις Υπηρεσίες, τα τμήματα και τα 
Γραφεία, ενεργείται με απόφαση του Δημάρχου. 

Άρθρο 7 

Οι υπάλληλοι υποχρεούνται από τα υπηρεσιακά τους καθήκοντα που 
περιγράφονται στον παρόντα Οργανισμό να αναλαμβάνουν υπό την ευ¬ 
θύνη τους τα υπηρεσιακά αντικείμενα ή να εκτελούν τις υπηρεσιακές ερ¬ 
γασίες που ανατίθενται σ’ αυτούς από το Δήμαρχο ή τους Δ/ντές τής 
Υπηρεσίας. 

Κέρκυρα, 17 Ιουλίου 1989 

Ο Νομαρχών Διευθυντής 
ΑΡΙΣΤ. ΛΟΥΒΡΟΣ 

